Έκθεση Διοικητικού Συμβουλίου  – 30 Ιουνίου 2024 
 
9 
 
 
ανάκαμψη των τουριστικών υπηρεσιών. Επιπλέον κίνδυνοι για τις προοπτικές της ελληνικής οικονομίας αποτελούν η διατήρηση 
της περιοριστικής νομισματικής πολιτικής που μπορεί να επιβαρύνει την οικονομική δραστηριότητα και να αποδυναμώσει την 
τόνωση των επενδύσεων καθώς και  καθυστερήσεις στην υλοποίηση δημόσιων και ιδιωτικών έργων και στην τήρηση του 
χρονοδιαγράμματος του ΤΑΑ. Τέλος, οι περιβαλλοντικές προκλήσεις και τα ακραία καιρικά φαινόμενα αποτελούν αυξανόμενο 
κίνδυνο για την οικονομία. Αυτοί οι κίνδυνοι θα μπορούσαν να επηρεάσουν το ελληνικό τραπεζικό σύστημα και ειδικότερα τoν 
Όμιλο Πειραιώς1. Οι υψηλότερες τιμές της ενέργειας μπορεί να προκαλέσουν πληθωρισμό που μειώνει τις καταναλωτικές δαπάνες 
και τα εταιρικά κέρδη, δυσκολεύοντας ιδιώτες και επιχειρήσεις να αποπληρώσουν τα δάνειά τους, με αποτέλεσμα επιδείνωση της 
ποιότητας ενεργητικού και περισσότερες εισροές Μη Εξυπηρετούμενων Ανοιγμάτων («ΜΕΑ»). Η ασθενέστερη οικονομική 
δραστηριότητα και οι πιθανές καθυστερήσεις στη διανομή κεφαλαίων ΤΑΑ θα μπορούσαν να βλάψουν την πιστωτική επέκταση και 
τις πηγές εσόδων του Ομίλου Πειραιώς, μειώνοντας την κερδοφορία και τη δημιουργία κεφαλαίων. Τέλος, ακραία καιρικά 
φαινόμενα όπως οι πυρκαγιές και οι πλημμύρες που σημειώθηκαν το 2023 στην Ελλάδα, θα μπορούσαν να βλάψουν την ικανότητα 
αποπληρωμής των πληγέντων δανειοληπτών και την αξία των εξασφαλίσεων στις περιοχές αυτές. 
 
Εξελίξεις στο Ελληνικό τραπεζικό σύστημα το 1ο Εξάμηνο 2024 
Το Ελληνικό τραπεζικό σύστημα το πρώτο εξάμηνο του 2024 συνέχισε να ωφελείται από το ευνοϊκό περιβάλλον των επιτοκίων 
εξαιτίας των αποφάσεων του ΔΣ της ΕΚΤ να αυξήσει διαδοχικά τα επιτόκια κατά 425 μ.β. συνολικά, με αρχή αυτών των αυξήσεων 
τη συνεδρίαση του Ιουλίου 2022. Παρότι το ΔΣ της ΕΚΤ αποφάσισε να μειώσει τα επιτόκια κατά 25 μ.β. στην συνεδρίαση του Ιουνίου 
2024, το επίπεδο των επιτοκίων παραμένει υψηλό. 
Η αύξηση των καταθέσεων επιβραδύνθηκε το πρώτο εξάμηνο του 2024 σε σχέση με το 2023, αλλά παρέμεινε σε θετικό έδαφος σε 
ετήσια βάση. Οι καταθέσεις του ιδιωτικού τομέα τον Μάιο του 2024 ανήλθαν σε € 190,9 δισ., αυξημένες κατά 2,5% σε ετήσια βάση.  
Ως συνέπεια της απόφασης της ΕΚΤ κατά τη συνεδρίασή της 27ης Οκτωβρίου 2022, να αναπροσαρμόσει τους όρους του 
προγράμματος των στοχευμένων πράξεων μακροπρόθεσμης αναχρηματοδότησης (Targeted Longer Term Refinancing 
Operations, «TLTRO III») με ισχύ από τις 23 Νοεμβρίου 2022 και μέχρι την ημερομηνία λήξης ή την ημερομηνία πρόωρης 
αποπληρωμής κάθε αντίστοιχης εκκρεμούς πράξης TLTRO III, οι Ελληνικές Τράπεζες έχουν αποπλήρωσει σημαντικό μέρος 
κεφαλαίων TLTRO IΙΙ, με αποτέλεσμα η συνολική χρηματοδότηση της ΕΚΤ στο Ελληνικό τραπεζικό σύστημα να μειωθεί στα € 10,5 
δισ. στις 31 Μαίου 2024, έναντι € 20,3 δισ. στο τέλος Ιουνίου 2023. 
Τα δάνεια του εγχώριου ιδιωτικού τομέα επηρεάστηκαν από την εποχικότητα και τις υψηλές πρόωρες αποπληρωμές το πρώτο 
εξάμηνο του 2024, μετά και την απορρόφηση των κεφαλαίων του ΤΑΑ η οποία ήταν υποστηρικτική το τέταρτο τρίμηνο του 2023. 
Τον Μάιο 2024, τα δάνεια του εγχώριου ιδιωτικού τομέα αυξήθηκαν κατά 4,8% σε ετήσια βάση, στα € 116,5 δισ. 
Μελλοντικά, η πιστωτική επέκταση αναμένεται να επηρεαστεί θετικά από τη σταθερή οικονομική ανάπτυξη, η οποία αναμένεται να 
συνεχίσει να υπερβαίνει τον μέσο όρο της ΕΕ, τον υγιή δείκτη δανείων προς καταθέσεις του Ελληνικού τραπεζικού συστήματος 
κάτω από το 70% τον Μάιο του 2024, ενώ περαιτέρω στήριξη θα προέλθει από τα κεφάλαια του σχεδίου ανάκαμψης της ΕΕ, «Next 
Generation EU», το πακέτο χρηματοδότησης κατά την περίοδο 2021-2026, που χρηματοδοτείται από την ΕΕ και στοχεύει στην 
ανακούφιση των επιπτώσεων της πανδημίας του Covid-19. Το Ελληνικό τραπεζικό σύστημα αναμένεται να αξιοποιήσει τα κονδύλια 
της ΕΕ προκειμένου να στηρίξει την Ελληνική οικονομία και να δημιουργήσει τη βάση για βιώσιμους ρυθμούς ανάπτυξης τα 
επόμενα χρόνια. Έξι εγχώρια τραπεζικά ιδρύματα έχουν υπογράψει συμφωνίες με το Υπουργείο Οικονομικών για την αξιοποίηση 
δανείων του ΤΑΑ. Μέχρι τα μέσα του 2024, έχουν συναφθεί συμβάσεις για 330 έργα, συνολικού προϋπολογισμού άνω των € 12 δισ., 
εκ των οποίων 166 έργα αφορούν μεσαίες και μικρές επιχειρήσεις.  
                                                           
1 Η Τράπεζα Πειραιώς και οι θυγατρικές της